UNIVERZITA PAVLA JOZEFA ŠAFÁRIKA V KOŠICIACH

Právnická fakulta

Katedra obchodného práva a hospodárskeho práva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

T e m a t i c k ý p r o g r a m

**prednášok a seminárov z predmetu „Právo obchodných spoločností“ pre II. ročník magisterského denného štúdia v akademickom roku 2021/2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Rozsah: 2 hodiny prednášok, 1 hodina seminárov týždenne**

**Gestor:**

**Miestnosť: P03, Streda 13:30-15:00**

**A. P R E D N Á Š K Y**

1. Aktuálne otázky a problémy práva obchodných spoločností. Európske právo obchodných spoločností (oblasť harmonizácie, smernice a spoločnosti európskeho práva, kodifikácia smerníc, cezhraničné premiestnenie sídla, digitalizácia). Význam, účel a základy ekonomického zmyslu korporačného práva. Delenie obchodných spoločností. Definícia obchodnej spoločnosti (SR a EU právo). Charakteristické znaky kapitálových obchodných spoločností (právna subjektivita, obmedzené ručenie, prevoditeľnosť podielu, oddelenie vlastníctva a riadenia). Otvorené a uzavreté spoločnosti. Modifikované formy obchodných spoločností.

**Dátum: 29. september 2021**

**Prednášajúci: JUDr. Dominika Cukerová, PhD.**

2. Kogentné a dispozitívne normy v práve obchodných spoločností. Založenie obchodnej spoločnosti. Účel založenia obchodnej spoločnosti (záujmy spoločníkov v. iných zainteresovaných skupín). Podmienky a reštrikcie pre zakladateľov spoločností. Zakladateľská zmluva vs. spoločenská zmluva. Stanovy. Tvorba a zmena. Publicita. Formulácia spoločenskej zmluvy.

**Dátum: 6. október 2021**

**Prednášajúci: JUDr. Dominika Cukerová, PhD.**

3. Dohody medzi spoločníkmi (účel, spôsob uzatvárania, zmeny účinky) Dovolené v. zakázané dohody. Vzťah spoločenskej zmluvy, stanov a dohody medzi spoločníkmi (povaha, obsah, následky pri ich porušení). Spôsob založenia spoločnosti (úloha ustanovujúceho valného zhromaždenia). Vznik spoločnosti (registrácia – ex ante/ex post kontrola, odmietnutie, námietky). Inštitút neplatnosti spoločnosti.

**Dátum: 13. október 2021**

**Prednášajúci: JUDr. Ing. Jaroslav Dolný, PhD.**

4. Financovanie obchodnej spoločnosti – vlastné a cudzie zdroje. Majetková základňa spoločnosti. Vklady spoločníkov. Zákaz vrátenia vkladu a ochrana veriteľov. Kríza spoločnosti a právna úprava nahrádzania vlastného imania (dôvody, ochrana veriteľov, konkurzné súvislosti – subordinácia pohľadávok.) Základné imanie - funkcie základného imania a mechanizmy na zabezpečenie plnenia funkcií. Zvýšenie a zníženie základného imania obchodnej spoločnosti: postup, riziká, ochrana veriteľov. Finančná asistencia. Akciová spoločnosť s premenlivým základným imaním. Spoločnosť ako investičný prostriedok (investičné fondy).

**Dátum: 20. október 2021**

**Prednášajúci: JUDr. Ing. Jaroslav Dolný, PhD.**

5. Nadobudnutie a zánik statusu spoločníka obchodnej spoločnosti. Originárne v. derivatívne nadobudnutie. Priama a nepriama účasť na spoločnosti. Dôvody ukončenia účasti v spoločnosti. Vylúčenie spoločníka zo spoločnosti. Porovnanie základných práv a povinností spoločníkov osobných a kapitálových spoločností. Zákaz zneužitia práva. Konkurencia, lojalita spoločníkov a ich zodpovednosť. Povinnosť starostlivosti uložená spoločníkom obchodnej spoločnosti a následky jej porušenia.

**Dátum: 27. október 2021**

**Prednášajúci: JUDr. Dominika Cukerová, PhD.**

6. Podiely v obchodných spoločnostiach a ich vyjadrenie. Formy: obchodný podiel (zásada jednotnosti a zákaz štiepenia), Akcie (rôzne druhy akcií a iné formy inkorporácie účasti na kapitálových obchodných spoločnostiach). Účasť na obchodnej spoločnosti ako majetok spoločníka (exekúcia, konkurz na majetok spoločníka, vzťah k BSM, podielové spoluvlastníctvo, dedenie). Prevod a prevoditeľnosť podielu v obchodných spoločnostiach: prevoditeľnosť v. neprevoditeľnosť. Obmedzenie a vylúčenie prevodu, záložné práva k účasti na spoločnosti, predkupné právo, dohody o zmenách ovládania. Riešenie patových situácií: právo pridať sa k prevodu akcií, právo požadovať prevod akcií, opcie, zánik účasti na základe rozhodnutia súdu.

**Dátum: 3. november 2021**

**Prednášajúci: JUDr. Dominika Cukerová, PhD.**

7. Informácie v obchodných spoločnostiach. Zverejňovanie informácií (registre). Prístup spoločníkov k informáciám o spoločnosti. Transparentnosť spoločníckej štruktúry (napr. register partnerov verejného sektora) Problémy racionálnej apatie pri akciových spoločnostiach. Právne prostriedky presadzovania záujmov v obchodných spoločnostiach.

**Dátum: 10. november 2021**

**Prednášajúci:** **JUDr. Oliver Buhala, PhD.**

8. Účasť na obchodnej spoločnosti (práva a povinnosti spoločníkov obchodných spoločností). Modifikácia práv a povinnosti. Elektronizácia v komunikácii medzi spoločníkmi a spoločnosťou. Zneužívanie postavenia spoločníka a nástroje na ochranu pred zneužívaním. Ochrana minoritných spoločníkov obchodných spoločností. Vytesnenie minoritných akcionárov, zmeny v spoločníckej štruktúre vyvolané prevodom účastí na spoločností. Ochrana majority.

**Dátum: 17. november 2021**

**Prednášajúci: JUDr. Dominika Cukerová, PhD.**

9. Štatutárny orgán obchodnej spoločnosti. Ustanovenie, postavenie, konanie s odbornou starostlivosťou, lojalita a zodpovednosť štatutárnych orgánov obchodných spoločností a ich členov. Motivačné mechanizmy a odmeňovanie členov štatutárnych orgánov (say on pay a zlaté padáky). Diskvalifikácia. Poistenie zodpovednosti za škodu. (D&O poistenie). Urovnanie a odpustenie nároku na náhradu škody. Presadzovanie zodpovednosti za škodu, *actio pro socio*. Uplatňovanie zodpovednosti v konkurze.

**Dátum: 24. november 2021**

**Prednášajúci: Mgr. Michal Sokol**

10. Valné zhromaždenie ako najvyšší orgán kapitálových obchodných spoločností (zvolávanie, priebeh, uznášaniaschopnosť, hlasovanie, pôsobnosť, prieskum rozhodnutí a ochrana práv spoločníkov). Formulácia uznesení. Tvorba vôle spoločnosti spoločníkmi. Rozhodovanie mimo valného zhromaždenia. Činnosť dozornej rady. Fakultatívne orgány obchodnej spoločnosti.

**Dátum: 1. december 2021**

**Prednášajúci: JUDr. Dominika Cukerová, PhD.**

11. Zamestnanci a ochrana ich záujmov v kapitálových obchodných spoločnostiach. Účasť zamestnancov na riadení, pravidlá volieb, postavenie zamestnanca ako člena dozornej rady. Súbeh funkcií (člen štatutárneho orgánu a pracovný pomer). Majetková účasť zamestnancov na obchodnej spoločnosti ( zamestnanecké akciové štruktúry), vyplatenie podielu na zisku bez majetkovej účasti. Ochrana zamestnancov v konkurze obchodnej spoločnosti.

**Dátum: 8. december 2021**

**Prednášajúci: prof. JUDr. Ján Husár, CSc.**

12. Zlúčenie, splynutie a rozdelenie obchodných spoločností. Vnútroštátne a cezhraničné fúzie obchodných spoločností. Zmluva o zlúčení, zmluva o splynutí spoločnosti, ochrana veriteľov, vplyv na účasti spoločníkov, postupy výmeny akcií, zmeny v registri. Cezhraničné premiestnenie sídla obchodnej spoločnosti. Akvizície obchodných spoločností (cez účasť na spoločnosti, cez kúpu aktív). Zmluva o predaji podniku, Zmluva o prevode účasti v spoločnosti. Proces (due diligence, pracovnoprávne aspekty a súťažné obmedzenia).

**Dátum: 15. december 2021**

**Prednášajúci: JUDr. Dominika Cukerová, PhD.**

**B. S E M I N Á R E**

Semináre tematicky nadväzujú na témy prednášok.

prof. JUDr. Ján Husár, CSc.

 vedúci katedry